Meddelelse til erhvervsdrivende i banansektoren

(2004/C 49/03)

1. Med forbehold af ikrafttrædelsen af traktaten vedrørende Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union vil Rådets forordning (EØF) nr. 404/93 om den fælles markedsordning for bananer(1) og Kommissionens forordning (EF) nr. 896/2001 om gennemførelsesbestemmelser for så vidt angår ordningen for indførsel af bananer til EF(2) være gældende for Cypern, Den Tjekkiske Republik, Estland, Ungarn, Letland, Litauen, Malta, Polen, Slovakiet og Slovenien fra den 1. maj 2004.

2. På baggrund af ovenstående bør der opstilles:

a) en liste over erhvervsdrivende, der kan betegnes som traditionelle erhvervsdrivende i henhold til artikel 3, stk. 1, i forordning (EF) nr. 896/2001, og som har foretaget primærimport af bananer fra tredjelande til de nye medlemsstater i den senere tid (2000-2002), og over de mængder primærimport, som disse erhvervsdrivende har indført i den pågældende periode

b) en liste over erhvervsdrivende, der kan betegnes som ikke-traditionelle erhvervsdrivende i henhold til artikel 6 i nævnte forordning, og som for egen regning har indført friske bananer til de nye medlemsstater i årets løb 2002 eller 2003 til en toldværdi af mindst 1,2 mio. EUR.

3. De i punkt 2 ovenfor nævnte erhvervsdrivende, der er etableret i EU i dets sammensætning den 30. april 2004, bør give sig til kende over for de ansvarlige myndigheder i den medlemsstat, hvor de er registreret. Erhvervsdrivende, der endnu ikke er registreret, bør give sig til kende over for myndighederne i en medlemsstat efter eget valg som anført nedenfor.

En lignende procedure bør følges af de pågældende erhvervsdrivende i de nye medlemsstater under ansvar af de myndigheder, der udpeges af disse medlemsstater.

4. På baggrund af ovenstående bør de pågældende erhvervsdrivende, der er etableret i EU, helst inden den 1. marts 2004 indgive følgende til de ansvarlige myndigheder:

a) en tilkendegivelse af, at de ønsker at blive anerkendt som traditionelle A/B-erhvervsdrivende i de nye medlemsstater, og en angivelse af de mængder primærimport (nettovægt), der blev foretaget i de nye medlemsstater i årene 2000-2002

eller

b) en tilkendegivelse af, at de ønsker at blive anerkendt som ikke-traditionelle erhvervsdrivende, med en erklæring om, at de har indført bananer for egen regning til de nye medlemsstater i 2002 eller 2003 til en toldværdi af mindst 1,2 mio. EUR.

5. De erhvervsdrivende, der har indgivet en interessetilkendegivelse i henhold til punkt 4 ovenfor, bør med henblik på den nødvendige kontrol holde den dokumentation, medlemsstaterne har brug for, til rådighed som bevis for, at de kommer i betragtning som traditionelle eller ikke-traditionelle erhvervsdrivende, og for de indførte mængder.

a) De dokumenter, som ansøgerne skal forelægge for at bevise, at de kan betegnes som traditionelle erhvervsdrivende, kan være følgende:

- en købsaftale med en tredjelandsproducent

- konnossement, ladningsmanifest

- forsikringspolice

- originaleksemplarer eller attesterede kopier af salgsfakturaer

- faktura over betaling af transport

- faktura over betaling af forsikring (inklusive rejseforsikring)

- faktura over betaling af varer

og ethvert andet relevant dokument, som beviser, at der er tale om primærimport i henhold til artikel 3, stk. 1, i forordning (EF) nr. 896/2001 til de nye medlemsstater.

De fakturær, der er betalt, skal ledsages af de relevante beviser for betaling.

b) De dokumenter, som ansøgerne skal forelægge for at bevise, at de kan betegnes som ikke-traditionelle erhvervsdrivende, kan være følgende:

- bevis for optagelse i medlemsstatens handelsregister eller andet alternativt bevis, som de nævnte myndigheder kan acceptere, og

- bevis for, at der er indført bananer, i form af udnyttede importlicenser eller, hvis en sådan licens ikke var obligatorisk, de relevante tolddokumenter sammen med

- en kopi af en attest fra en uafhængig, autoriseret revisor, som dokumenterer, at kravet om import til en værdi af mindst 1,2 mio. EUR er opfyldt, eller en kopi af de tilhørende tolddeklarationer, som er attesteret af toldmyndighederne.

6. Denne meddelelse foregriber ikke de foranstaltninger, som Kommissionen måtte træffe med henblik på anvendelsen af toldkontingentordningen for import af bananer til EF efter EU's udvidelse. Navnlig indskrænker de erhvervsdrivendes forelæggelse af oplysningerne i henhold til punkt 4 ovenfor ikke forpligtelsen til at ansøge i henhold til artikel 4, stk. 1, og artikel 7, stk. 3, i forordning (EF) nr. 896/2001 og indebærer ikke godkendelse eller anerkendelse af nogen rettigheder under den pågældende importordning.

7. De myndigheder i medlemsstaterne, der er ansvarlige for at opstille listen over erhvervsdrivende og fastslå de afsatte mængder, er følgende:

Belgien

Bureau d'Intervention et de Restitution belge/Belgisch Interventie- en Restitutiebureau Rue de Trèves/Trierstraat 82 B - 1040 Bruxelles/Brussel

Danmark

Ministeriet for Fødevarer, Landbrug og Fiskeri Direktoratet for Fødevare Erhverv; Eksportstøttekontoret Kampmannsgade 3 DK - 1780 København V

Tyskland

Bundesanstalt für Landwirtschaft und Ernährung Referat 322 Adickesallee 40 D - 60322 Frankfurt am Main

Grækenland

OPEKEPE (ex-GEDIDAGEP) Directorate Fruits and Vegetables, Wine and Industrial Products 241, Acharnon Street GR - 10446 Athens

Spanien

Ministerio de Economía Secretaría General de Comercio Exterior Paseo de la Castellana, 162 E - 28046 Madrid

Frankrig

Office de Développement de l'économie agricole des Départements d'Outre-Mer (ODEADOM) 31, Quai de Grenelle F - 75738 Paris Cedex 15

Irland

Department of Agriculture and Rural Development Horticulture Division Agriculture House (7W)

Kildare Street

Dublin 2 Ireland

Italien

Ministero delle Attività Produttive DG Politica Commerciale e Gestione Regime Scambi - Div. II Viale Boston 25 I - 00144 Roma

Luxembourg

Ministère de l'Agriculture/Administration des Services Techniques de l'Agriculture Service de l'Horticulture 16, Route d'Esch Boîte postale 1904 L - 1014 Luxembourg

Nederlandene

Produktschap Tuinbouw Louis Pasteurlaan 6 Postbus 280 2700 AG Zoetermeer Nederland

Østrig

Bundesministerium für Land- und Forstwirtschaft Umwelt und Wasserwirtschaft Abteilung III 10 - Obst, Gemüse, Sonderkulturen Stubenring 1 A - 1012 Wien

Portugal

Ministério das Finanças Direcção-Geral das Alfândegas e dos Impostos Especiais sobre o Consumo

Direcção de Serviços de Licenciamento

Rua Terreiro do Trigo - Edificio da Alfândega P - 1149-060 Lisboa

Finland

Maa- ja Metsätalousministeriö PL 30 FIN - 00023 Valtioneuvosto

Sverige

Jordbruksverket Vallgatan 8-10 S - 551 82 Jönköping

Det Forenede Kongerige

Rural Payments Agency External Trade Division Lancaster House

Hampshire Court

Newcastle Upon Tyne NE4 7YH United Kingdom

(1) EFT L 47 af 25.2.1993, s. 1. Senest ændret ved forordning (EF) nr. 2587/2001 (EFT L 345 af 29.12.2001, s. 13).

(2) EFT L 126 af 8.5.2001, s. 6. Senest ændret ved forordning (EF) nr. 1439/2003 (EUT L 204 af 13.8.2003, s. 30).